এটলি কুমার
এটলি কুমার (তামিল: அட்லீ குமார்; জন্ম ২১ সেপ্টেম্বর ১৯৮৬), যিনি এটলি নামে পরিচিত, একজন ভারতীয় চলচ্চিত্র পরিচালক, চিত্রনাট্যকার এবং প্রযোজক। তিনি প্রধানত তামিল চলচ্চিত্রে তার কাজের জন্য সর্বাধিক পরিচিত । তিনি প্রাথমিকভাবে এনথিরান (২০১০) এবং নানবান (২০১২) ছবিতে এস শঙ্করের অধীনে সহকারী পরিচালক হিসেবে কাজ করেছিলেন । ফক্স স্টার স্টুডিওস দ্বারা প্রযোজিত নয়নতারা, নাজরিয়া, আর্য এবং জয় অভিনীত রাজা রানী চলচ্চিত্রের মাধ্যমে তিনি তার পরিচালক হিসেবে আত্মপ্রকাশ করেন। যার জন্য তিনি বিজয় পুরস্কার দ্বারা শ্রেষ্ঠ নবাগত পরিচালক এবং শ্রেষ্ঠ সংলাপ লেখকের জন্য তামিলনাড়ু রাজ্য পুরস্কারে ভূষিত হন। তিনি তার থেরি (২০১৬), মার্সাল (২০১৭) এবং বিগিল (২০১৯) চলচ্চিত্রগুলি পরিচালনা করেছেন, যেখানে অভিনেতা বিজয়ও ছিলেন। এটলি সর্বশেষ ছবি জাওয়ান (২০২৩) শাহরুখ খান অভিনীত ।